2003R0810 — SL — 04.03.2007 — 003.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

►B UREDBA KOMISIJE (ES) št. 810/2003 z dne 12. maja 2003 o prehodnih ukrepih po Uredbi (ES) št. 1774/2002 Evropskega parlamenta in Sveta glede standardov predelave snovi kategorije 3 in gnoja v obratih za pridobivanje bioplina (Besedilo velja za EGP) (UL L 117, 13.5.2003, p.12)

spremenjena z:









▼B

UREDBA KOMISIJE (ES) št. 810/2003

z dne 12. maja 2003

o prehodnih ukrepih po Uredbi (ES) št. 1774/2002 Evropskega parlamenta in Sveta glede standardov predelave snovi kategorije 3 in gnoja v obratih za pridobivanje bioplina

(Besedilo velja za EGP)







KOMISIJA EVROPSKIH SKUPNOSTI JE – ob upoštevanju Pogodbe o ustanovitvi Evropske skupnosti, ob upoštevanju Uredbe (ES) št. 1774/2002 Evropskega parlamenta in Sveta z dne 3. oktobra 2002 o zdravstvenih predpisih v zvezi s stranskimi proizvodi živali, ki niso namenjeni za prehrano ljudi ( 1 ), kakor je bila spremenjena z Uredbo Komisije (ES) št. 808/2003 ( 2 ), in zlasti člena 32(1) Uredbe, ob upoštevanju naslednjega: (1) Uredba (ES) št. 1774/2002 predvideva popolno revizijo predpisov Skupnosti v zvezi s stranskimi živalskimi proizvodi, ki niso namenjeni za prehrano ljudi, vključno z uvedbo vrste strogih zahtev. Poleg tega predvideva, da se lahko sprejmejo primerni prehodni ukrepi. (2) Glede na strogost navedenih zahtev je treba za države članice predvideti prehodne ukrepe, da bi industriji dali dovolj časa za prilagoditev. Poleg tega je treba nadalje razvijati alternativne načine zbiranja, prevoza, skladiščenja, ravnanja, predelave in uporabe stranskih živalskih proizvodov kakor tudi postopke odstranjevanja navedenih stranskih proizvodov. (3) V skladu s tem je treba kot začasen ukrep državam članicam odobriti odstopanje, s katerim lahko pooblastijo upravljavce, da še naprej uporabljajo nacionalne predpise za standarde predelave snovi kategorije 3 in gnoja v obratih za pridobivanje bioplina. (4) Da bi preprečili tveganje za zdravje živali in ljudi, je treba v obdobju prehodnih ukrepov v državah članicah vzdrževati ustrezne sisteme nadzora. (5) Ukrepi, predvideni s to uredbo, so v skladu z mnenjem Stalnega odbora za prehranjevalno verigo in zdravje živali – ob upoštevanju naslednjega: SPREJELA NASLEDNJO UREDBO:







Člen 1

Odstopanje glede predelave snovi kategorije 3 in gnoja v obratih za pridobivanje bioplina

1. V skladu s členom 32(1) Uredbe (ES) št. 1774/2002 in z odstopanjem od poglavja II(A), (C) ter (D) Priloge VI k navedeni uredbi lahko države članice še naprej izdajajo posamezna dovoljenja upravljavcem obratov in naprav v skladu z nacionalnimi predpisi najpozneje do ►M3 30. junija 2008 ◄ , da uporabijo te predpise za predelavo snovi kategorije 3 ali snovi kategorije 3 in gnoja v obratih za pridobivanje bioplina pod pogojem, da nacionalni predpisi:

(a) jamčijo splošno zmanjšanje patogenov;

(b) se uporabljajo le v obratih in napravah, kjer so te predpise uporabljali 1. novembra 2002; in

(c) so v skladu z zahtevami poglavja II(B) Priloge VI k Uredbi (ES) št. 1774/2002.

2. Obrati za pridobivanje bioplina morajo biti opremljeni:

(a) z napravami za spremljanje temperature v razmerju s časom;

(b) z registratorji za neprekinjeno beleženje rezultatov meritev;

(c) s primernim varnostnim sistemom, ki preprečuje nezadostno segrevanje; in

(d) s primernimi napravami za čiščenje in razkuževanje vozil in zabojnikov ob odhodu iz obrata za pridobivanje bioplina.

3. Vsak obrat za pridobivanje bioplina mora imeti lasten laboratorij ali uporabljati zunanji laboratorij. Laboratorij mora biti opremljen za izvajanje potrebnih analiz in imeti dovoljenje pristojnega organa.

Člen 2

Nadzorni ukrepi

Pristojni organ sprejme potrebne ukrepe za nadzor skladnosti s strani pooblaščenih upravljavcev obratov in naprav s pogoji, določenimi v členu 1.

Člen 3

Odvzem dovoljenj in odstranjevanje snovi, ki niso v skladu s to uredbo

1. Posamezna dovoljenja pristojnih organov za standarde predelave snovi kategorije 3 ali snovi kategorije 3 in gnoja v obratih za pridobivanje bioplina se takoj in trajno odvzamejo glede na vsakega upravljavca, obrat ali napravo, če pogoji, določeni v tej uredbi, niso več izpolnjeni.

2. Pristojni organ odvzame vsa dovoljenja, izdana po členu 1, najpozneje do ►M3 30. junija 2008 ◄ .

Pristojni organ ne izda končnega dovoljenja po Uredbi (ES) št. 1774/2002, če ni na osnovi svojih pregledov prepričan, da obrati naprave iz člena 1 izpolnjujejo vse zahteve navedene uredbe.

3. Katere koli snovi, ki niso v skladu z zahtevami te uredbe, se odstrani v skladu z navodili pristojnega organa.

Člen 4

Začetek veljavnosti

Ta uredba začne veljati tretji dan po objavi v Uradnem listu Evropske unije.

Uporablja se od 1. maja 2003 do ►M3 30. junija 2008 ◄ .

Ta uredba je v celoti zavezujoča in se neposredno uporablja v vseh državah članicah.